b'\n_START_ARTICLE_\nPodpolkovnik (Pakistan)\n_START_PARAGRAPH_\nPodpolkovnik (angle\xc5\xa1ko Lieutenant Colonel) je \xc4\x8dastni\xc5\xa1ki voja\xc5\xa1ki \xc4\x8din Pakistanske kopenske vojske, ki v sklopu Natovega standarda STANAG 2116 sodi v razred OF-4. \xc4\x8cin je bil neposredno prevzet po istem britanskem \xc4\x8dinu, pri \xc4\x8demer so zamenjali krono s polmescem z zvezdo in tudi preoblikovali zvezdo._NEWLINE_Nadrejen je \xc4\x8dinu majorja in podrejen \xc4\x8dinu polkovnika. Enakovreden je \xc4\x8dinu poveljnika krila Pakistanskega vojnega letalstva, \xc4\x8dinu poveljnika Pakistanske vojne mornarice in \xc4\x8dinu/polo\xc5\xbeaju komandanta Pakistanske obalne stra\xc5\xbee._NEWLINE_Oznaka \xc4\x8dina je sestavljena iz ene zvezde Pakistana in polmeseca s peterokrako zvezdo, ki je pritrjena na epoleto; slednja ima oznako tudi rodova oz. slu\xc5\xbebe kopenske vojske ter na dnu epolete tudi prepleteno vrvico \xc5\xa1krlatno-pakistansko zelene-\xc5\xa1krlatne barve.'